CTW โชว์กำไร Q2/61 พุ่งกระฉูดกว่า 2 เท่าตัว สู่ระดับ 108.58 ลบ.
CTW โชว์กำไร Q2/61 พุ่งกระฉูดกว่า 2 เท่าตัว สู่ระดับ 108.58 ลบ. จากปีก่อนกำไร 31.94 ลบ. ขณะที่งวด 6 เดือนกำไรโต 128.10% มาที่ 177.18 ลบ. จากปีก่อนกำไร 77.68 ลบ.
14 ส.ค. 2561

บริษัท จรุงไทยไวร์แอนด์เคเบิ้ล จำกัด (มหาชน) หรือ CTW รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

โดยผลการดำเนินงานในไตรมาสดังกล่าวกำไรเพิ่มขึ้น เนื่องจากรายได้จากการขายจำนวน 1,913.66 ล้านบาท เพิ่มขึ้น 230.50 ล้านบาท หรือเพิ่มขึ้น 13.69% เมื่อเทียบกับงวดเดียวกันของปีก่อน ซึ่งมีรายได้จากการขายจำนวน 1,683.16 ล้านบาท โดยในไตรมาส 2/61 งวด 3 เดือน บริษัทฯและบริษัทย่อยมีรายได้จากการขายผลิตภัณฑ์ลวดอาบน้ำยาและไม่อาบน้ำยาจำนวน 1,114.14 ล้านบาท ตามด้วยผลิตภัณฑ์สายไฟฟ้าจำนวน 767.91 ล้านบาท ผลิตภัณฑ์สายเคเบิ้ลใยแก้วนำแสงจำนวน 14.88 ล้านบาท และผลิตภัณฑ์สายเคเบิ้ลโทรศัพท์จำนวน 11.55 ล้านบาท ตามลำดับ